CELEX: 32013D0242
Language: lv
Date: 2013-05-22 00:00:00
Title: 2013/242/ES: Komisijas Īstenošanas lēmums ( 2013. gada 22. maijs ), ar ko izveido valsts energoefektivitātes rīcības plānu paraugu saskaņā ar Eiropas Parlamenta un Padomes Direktīvu 2012/27/ES (izziņots ar dokumenta numuru C(2013) 2882)  Dokuments attiecas uz EEZ

28.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 141/48
            
         KOMISIJAS ĪSTENOŠANAS LĒMUMS
   (2013. gada 22. maijs),
   ar ko izveido valsts energoefektivitātes rīcības plānu paraugu saskaņā ar Eiropas Parlamenta un Padomes Direktīvu 2012/27/ES
   (izziņots ar dokumenta numuru C(2013) 2882)
   (Dokuments attiecas uz EEZ)
   (2013/242/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 25. oktobra Direktīvu 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (1), un jo īpaši tās 24. panta 2. punktu un XIV pielikumu,
   tā kā:
   
               (1)
            
            
               Direktīvā 2012/27/ES prasīts katrai dalībvalstij iesniegt valsts energoefektivitātes rīcības plānus līdz 2014. gada 30. aprīlim un pēc tam reizi trijos gados. Šajos plānos jāizklāsta būtiski energoefektivitātes palielināšanas pasākumi un gaidāmie un/vai iegūtie enerģijas ietaupījumi, tostarp enerģijas piegādē, pārvadē un sadalē, kā arī enerģijas galapatēriņā, ar nolūku sasniegt energoefektivitātes mērķus, kas minēti Direktīvas 2012/27/ES 3. panta 1. punktā. Valstu energoefektivitātes rīcības plānos jebkurā gadījumā ir jāiekļauj Direktīvas 2012/27/ES XIV pielikuma 2. daļā norādītā informācija. Valstu energoefektivitātes rīcības plāniem pievieno atjauninātas aplēses par gaidāmo kopējo primārās enerģijas patēriņu 2020. gadā, kā arī aplēses par primārās enerģijas patēriņa līmeni Direktīvas 2012/27/ES XIV pielikuma 1. daļā minētajās nozarēs.
            
         
               (2)
            
            
               Saskaņā ar Direktīvas 2012/27/ES 24. panta 2. punkta otro daļu Komisija nodrošina paraugus valstu energoefektivitātes rīcības plānu sagatavošanai, ko pieņem saskaņā ar konsultāciju procedūru, kas minēta 26. panta 2. punktā. Direktīvas 26. panta 1. punktā ir noteikts, ka Komisijai palīdzēs komiteja Eiropas Parlamenta un Padomes Regulas (ES) Nr. 182/2011 (2) nozīmē, un 26. panta 2. punktā ir noteikts, ka piemēro minētās regulas 4. pantu.
            
         
               (3)
            
            
               Šajā lēmumā minētie pasākumi plānoti, cik vien iespējams ņemot vērā apspriešanos ar Energoefektivitātes direktīvas komiteju,
            
         IR PIEŅĒMUSI ŠO LĒMUMU.
   1. pants
   Direktīvas 2012/27/ES 24. panta 2. punktā un XIV pielikumā paredzētais paraugs valsts rīcības plāniem atjaunojamo energoresursu jomā ir noteikts šā lēmuma pielikumā.
   2. pants
   Šis lēmums ir adresēts dalībvalstīm.
   
      Briselē, 2013. gada 22. maijā
      
         
            Komisijas vārdā –
         
            Komisijas loceklis
         
         Günther OETTINGER
      
   
   
      (1)  OV L 315, 14.11.2012., 1. lpp.
   
      (2)  OV L 55, 28.2.2011., 13. lpp.
   
      PIELIKUMS
      
         OBLIGĀTO ELEMENTU PARAUGS
      
      
         VALSTS ENERGOEFEKTIVITĀTES RĪCĪBAS PLĀNS
      
      
      SATURS (OBLIGĀTO ELEMENTU SARAKSTS)
      
                  1.
               
               Ievads
            
                  2.
               
               Pārskats par valsts energoefektivitātes mērķiem un ietaupījumiem
            
                  2.1.
               
               Valsts 2020. gada energoefektivitātes mērķi
            
                  2.2.
               
               Papildu energoefektivitātes mērķi
            
                  2.3.
               
               Primārās enerģijas ietaupījums
            
                  2.4.
               
               Gala enerģijas ietaupījums
            
                  3.
               
               EED politikas pasākumu īstenošana
            
                  3.1.
               
               Horizontālie pasākumi
            
                  3.1.1.
               
               Energoefektivitātes pienākuma shēmas un alternatīvi politikas pasākumi (EED 7. pants, XIV pielikuma 2. daļas 3.2. punkts)
            
                  3.1.2.
               
               Energoauditi un energovadības sistēmas (EED 8. pants)
            
                  3.1.3.
               
               Uzskaite un rēķinu izrakstīšana (EED 9.–11. pants)
            
                  3.1.4.
               
               Patērētāju informēšanas programmas un apmācība (EED 12. un 17. pants)
            
                  3.1.5.
               
               Kvalifikācijas, akreditācijas un sertifikācijas sistēmu pieejamība (EED 16. pants)
            
                  3.1.6.
               
               Energopakalpojumi (EED 18. pants)
            
                  3.1.7.
               
               Citi horizontāli energoefektivitātes pasākumi (EED 19. un 20. pants)
            
                  3.2.
               
               Ēku energoefektivitāte
            
                  3.2.1.
               
               Ēku renovācijas stratēģija (EED 4. pants)
            
                  3.2.2.
               
               Cita veida energoefektivitāte celtniecības nozarē
            
                  3.3.
               
               Publisko struktūru ēku energoefektivitāte
            
                  3.3.1.
               
               Valsts sektora ēku energoefektivitāte (EED 5. pants)
            
                  3.3.2.
               
               Citu publisko struktūru ēku energoefektivitāte (EED 5. pants)
            
                  3.3.3.
               
               Publisko struktūru iepirkumi (EED 6. pants)
            
                  3.4.
               
               Citi enerģijas galapatēriņa efektivitātes pasākumi, tostarp rūpniecībā un transportā
            
                  3.5.
               
               Efektīvas apsildes un dzesēšanas veicināšana
            
                  3.5.1.
               
               Visaptverošs novērtējums (EED 14. pants)
            
                  3.5.2.
               
               Citi pasākumi apsildīšanas un dzesēšanas efektivitātes veicināšanai (EED 14. pants)
            
                  3.6.
               
               Enerģijas pārveide, pārvade, sadale un pieprasījuma reakcija
            
                  3.6.1.
               
               Tīkla tarifu energoefektivitātes kritēriji un regulēšana (EED 15. pants)
            
                  3.6.2.
               
               Pieprasījuma reakcijas atvieglināšana un veicināšana (EED 15. pants)
            
                  3.6.3.
               
               Energoefektivitāte tīkla plānojumā un regulēšanā (EEK 15. pants)
            1.   Ievads
      
      Šajā paraugā norāda informāciju, kas dalībvalstīm jāsniedz savos valsts energoefektivitātes rīcības plānos par ieviestajiem un plānotajiem pasākumiem, ar ko īsteno Energoefektivitātes direktīvas (EED, 2012/27/ES) galvenos elementus, kā izklāstīts tās 24. panta 2. punktā un XIV pielikumā. Tāpēc paraugā norādītie obligātie elementi, par kuriem jāziņo, neietver dalībvalstīs neieviestos un neplānotos pasākumus. Šis paraugs dalībvalstīm ir sniegts kā valstu energoefektivitātes rīcības plānu orientējošs paraugs saskaņā ar EED 24. panta 2. punkta otro daļu.
      Ja parauga teksts attiecas uz informāciju, kas jāsniedz pirmajā un/vai otrajā valsts energoefektivitātes rīcības plānā, tas atspoguļo EED formulējumu, un gadījumā, ja nav šādas atsauces, tad informāciju sniedz pirmajā un visos turpmākajos valsts energoefektivitātes rīcības plānos.
      Šo paraugu papildina norādījumi par valsts energoefektivitātes rīcības plāniem [iekļauj atsauces uz piesaistīto Komisijas dienestu darba dokumentu, kas sniedz papildu informāciju].
      2.   Pārskats par valsts energoefektivitātes mērķiem un ietaupījumiem
      
      2.1.   Valsts 2020. gada energoefektivitātes mērķi
      
      
                  1.
               
               
                  Lūdzu, norādiet indikatīvo valsts energoefektivitātes mērķi 2020. gadam, kā noteikts EED 3. panta 1. punktā (EED 3. panta 1. punkts, XIV pielikuma 2.1. punkts).
               
            
                  2.
               
               
                  Lūdzu, norādiet mērķa paredzamo ietekmi uz vispārējo primārās enerģijas patēriņu un galapatēriņu 2020. gadā un paskaidrojiet, kā un uz kādu datu pamata šie aprēķini ir veikti (EED 3. panta 1. punkts).
               
            
                  3.
               
               
                  Lūdzu, iesniedziet aplēses par primārās enerģijas patēriņu 2020. gadā kopumā un pa nozarēm (EED 24. panta 2. punkts, XIV pielikuma 2.2. punkts).
               
            2.2.   Papildu energoefektivitātes mērķi
      
      Lūdzu, uzskaitiet visus valsts papildu energoefektivitātes mērķus, kas attiecas uz tautsaimniecību kopumā vai konkrētiem sektoriem (EED XIV pielikuma 2.1. punkts).
      2.3.   Primārās enerģijas ietaupījums
      
      Lūdzu, iesniedziet pārskatu par primārās enerģijas ietaupījumu, kas sasniegts līdz ziņojuma izstrādes brīdim, un aplēses par 2020. gadā gaidāmo ietaupījumu (EED 3. panta 1. punkts, 24. panta 2. punkts, XIV pielikuma 2.2. punkta a) apakšpunkts).
      2.4.   Gala enerģijas ietaupījums
      
      
                  1.
               
               
                  Saskaņā ar Eiropas Parlamenta un Padomes Direktīvu 2006/32/EK (1), lūdzu, sniedziet informāciju par pirmajā un otrajā valsts energoefektivitātes rīcības plānā sasniegto gala enerģijas ietaupījumu un gala enerģijas ietaupījumu prognozi līdz 2016. gadam (Direktīvas 2006/32/EK 4. panta 1. un 2. punkts, EED XIV pielikuma 2.2. punkta b) apakšpunkts).
               
            
                  2.
               
               
                  Saskaņā ar Direktīvu 2006/32/EK, lūdzu, norādiet mērījumu un/vai aprēķinu metodi, kas izmantota gala enerģijas ietaupījuma aprēķināšanai pirmajā un otrajā valsts energoefektivitātes rīcības plānā (EED XIV pielikuma 2.2. punkta b) apakšpunkta otrā daļa).
               
            3.   EED politikas pasākumu īstenošana
      
      3.1.   Horizontālie pasākumi
      
      3.1.1.   Energoefektivitātes pienākuma shēmas un alternatīvi politikas pasākumi (EED 7. pants, XIV pielikuma 2. daļas 3.2. punkts)
      
      
                  1.
               
               
                  Lūdzu, sniedziet informāciju par vispārējo enerģijas ietaupījuma apjomu pienākuma periodā, lai sasniegtu mērķi, kas noteikts saskaņā ar 7. panta 1. punktu, un, vajadzības gadījumā, kā ir izmantotas iespējas, kas uzskaitītas 7. panta 2. un 3. punktā (EED 7. pants, XIV pielikuma 2.2. punkta a) apakšpunkts).
               
            
                  2.
               
               
                  Lūdzu, sniedziet valsts energoefektivitātes pienākuma shēmas īsu aprakstu, kā minēts 7. panta 1. punktā, ietverot informāciju par to, kā ir nodrošināta uzraudzība un kontrole (EED 7. panta 1. un 6. punkts, 20. panta 6. punkts, XIV pielikuma 2.3.2. punkts).
               
            
                  3.
               
               
                  Lūdzu, sniedziet informāciju par alternatīviem politikas pasākumiem, kuri pieņemti, piemērojot 7. panta 9. punktu un 20. panta 6. punktu, tostarp informāciju par to, kā ir nodrošināta uzraudzība un kontrole, kā arī to līdzvērtīgums (EED 7. panta 9. un 10. punkts, 20. panta 6. punkts, XIV pielikuma 2.3.2. punkts).
               
            
                  4.
               
               
                  Attiecīgos gadījumos, lūdzu, iesniedziet publicētos enerģijas ietaupījumus, kas sasniegti, īstenojot energoefektivitātes pienākuma shēmu (EED 7. panta 6. un 8. punkts, XIV pielikuma 2.2. punkta a) apakšpunkts).
               
            
                  5.
               
               
                  Attiecīgos gadījumos, lūdzu, iesniedziet publicētos enerģijas ietaupījumus, kas sasniegti, īstenojot alternatīvus politikas pasākumus (EED 7. panta 10. punkts, XIV pielikuma 2.2. punkta a) apakšpunkts).
               
            
                  6.
               
               
                  Lūdzu, sniedziet detalizētu informāciju par valsts izmantotajiem koeficientiem, kas izvēlēti saskaņā ar IV pielikumu (EED XIV pielikuma 2.3.2. punkts).
               
            
                  7.
               
               
                  Lūdzu, sniedziet informāciju par visām metodēm, izņemot EED V pielikuma 2. punkta e) apakšpunktā norādīto, kādas izmanto enerģijas ietaupījumu uzskaitei, un paskaidrojiet, kā tiek nodrošināts, ka panāktu vismaz līdzvērtīgu kopējo ietaupījumu daudzumu (EED V pielikuma 2. punkta e) apakšpunkts).
               
            3.1.2.   Energoauditi un energovadības sistēmas (EED 8. pants)
      
      Lūdzu, sniedziet pārskatu par plānotajiem vai jau veiktajiem pasākumiem, lai sekmētu energoauditus un energovadības sistēmas, tostarp informāciju par veikto energoauditu skaitu, precizējot, kuri veikti lielos uzņēmumos, norādot lielo uzņēmumu kopskaitu dalībvalsts teritorijā, un to uzņēmumu skaitu, kuriem piemēro 8. panta 5. punktu (EED XIV pielikuma 2.3.3. punkts).
      3.1.3.   Uzskaite un rēķinu izrakstīšana (EED 9.–11. pants)
      
      Lūdzu, sniedziet ieviesto un plānoto pasākumu aprakstu attiecībā uz uzskaiti un rēķinu izrakstīšanu (EED 9. pants, 10. pants, 11. pants, XIV pielikuma 2.2. punkta pirmais teikums).
      3.1.4.   Patērētāju informēšanas programmas un apmācība (EED 12. un 17. pants)
      
      Lūdzu, sniedziet informāciju par ieviestajiem un plānotajiem pasākumiem, ar ko veicinātu un vienkāršotu efektīvu enerģijas izmantošanu MVU un mājsaimniecībās (EED 12. pants, 17. pants, XIV pielikuma 2.2. punkta pirmais teikums).
      3.1.5.   Kvalifikācijas, akreditācijas un sertifikācijas sistēmu pieejamība (EED 16. pants)
      
      Lūdzu, sniedziet informāciju par pastāvošajām un plānotajām sertifikācijas un akreditācijas shēmām vai līdzvērtīgām kvalifikācijas shēmām (ja vajadzīgs, ieskaitot mācību programmas) energopakalpojumu sniedzējiem, energoaudita veicējiem, energopārvaldniekiem un ar energoapgādi saistītu būvju elementu uzstādītājiem, kā definēts Eiropas Parlamenta un Padomes Direktīvas 2010/31/ES (2) 2. panta 9. punktā (EED 16. pants, XIV pielikuma 2.3.7. punkts).
      3.1.6.   Energopakalpojumi (EED 18. pants)
      
      
                  1.
               
               
                  Lūdzu, sniedziet informāciju par ieviestajiem un plānotajiem pasākumiem, ar ko veicinātu energoefektivitātes pakalpojumus. Aprakstā jānorāda saite uz internetā pieejamo energopakalpojumu sniedzēju un viņu kvalifikāciju sarakstu (EED XIV pielikuma 2.2. punkta pirmais teikums, XIV pielikuma 2.3.8. punkts).
               
            
                  2.
               
               
                  Lūdzu, sniedziet kvalitatīvu pārskatu par valsts energopakalpojumu tirgu, aprakstot pašreizējo situāciju un ieskicējot nākotnes tirgus attīstības plānus (EED 18. panta 1. punkta e) apakšpunkts).
               
            3.1.7.   Citi horizontāli energoefektivitātes pasākumi (EED 19. un 20. pants)
      
      
                  1.
               
               
                  Lūdzu, pirmajā valsts energoefektivitātes rīcības plānā norādiet energoefektivitātes pasākumus, ar ko īsteno EED 19. pantu. Jo īpaši, lūdzu, sniedziet pasākumu sarakstu, kuri veikti, lai novērstu reglamentējošus un nereglamentējošus energoefektivitātes šķēršļus (piemēram, atšķirīgie stimuli vairāku īpašnieku īpašumam, publiskais iepirkums un ikgadējais budžets, publisko iestāžu grāmatvedība) (EED 19. pants, XIV pielikuma 2.3.9. punkts).
               
            
                  2.
               
               
                  Lūdzu, sniedziet informāciju par valsts energoefektivitātes fondu (EED 20. pants, XIV pielikuma 2.2. punkta pirmais teikums).
               
            3.2.   Ēku energoefektivitāte
      
      3.2.1.   Ēku renovācijas stratēģija (EED 4. pants)
      
      Informējiet par ēku energoefektivitātes pasākumu ilgtermiņa stratēģiju valstī (EED 4. panta pēdējā daļa).
      3.2.2.   Cita veida energoefektivitāte celtniecības nozarē
      
      Lūdzu, sniedziet detalizētu informāciju par būtiskiem energoefektivitātes paaugstināšanas pasākumiem ēkās nolūkā sasniegt valsts energoefektivitātes mērķus, kas minēti 3. panta 1. punktā (EED 24. panta 2. punkts, XIV pielikuma 2.2. punkta pirmais teikums).
      3.3.   Publisko struktūru ēku energoefektivitāte
      
      3.3.1.   Valsts sektora ēku energoefektivitāte (EED 5. pants)
      
      Lūdzu, sniedziet informāciju par apsildīto un dzesēto valsts sektora ēku publicēto sarakstu (EED 5. panta 5. punkts, XIV pielikuma 2.2. punkta pirmais teikums).
      3.3.2.   Citu publisko struktūru ēku energoefektivitāte (EED 5. pants)
      
      
                  1.
               
               
                  Lūdzu, sniedziet informāciju par ieviestajiem un plānotajiem pasākumiem, ar ko veicinātu publiskā sektora struktūras un sociālo mājokļu struktūras, kuru darbību regulē publiskās tiesības, pieņemt energoefektivitātes plānus, kas apstiprinātu publisko struktūru parauglomu ēku energoefektivitātes jomā (EED 5. panta 7. punkta a) apakšpunkts, XIV pielikuma 2.2. punkta pirmais teikums).
               
            
                  2.
               
               
                  Lūdzu, iesniedziet to publisko struktūru sarakstu, kuras ir izstrādājušas energoefektivitātes rīcības plānu (EED XIV pielikuma 2.3.1. punkts).
               
            3.3.3.   Publisko struktūru iepirkumi (EED 6. pants)
      
      Lūdzu, sniedziet informāciju par ieviestajiem un plānotajiem pasākumiem ar mērķi nodrošināt to, ka valsts sektors iepērk produktus, pakalpojumus un ēkas, kurām ir augsta energoefektivitāte (EED 6. panta 1. punkts), un par ieviestajiem un plānotajiem pasākumiem, ar ko mudinātu citas publiskās struktūras rīkoties līdzīgi (EED 6. panta 3. punkts, XIV pielikuma 2.2. punkta pirmais teikums).
      3.4.   Citi enerģijas galapatēriņa efektivitātes pasākumi, tostarp rūpniecībā un transportā
      
      
                  1.
               
               
                  Lūdzu, sniedziet detalizētu informāciju par būtiskiem energoefektivitātes paaugstināšanas pasākumiem rūpniecībā nolūkā sasniegt valsts energoefektivitātes mērķus, kas minēti 3. panta 1. punktā (EED 24. panta 2. punkts, XIV pielikuma 2.2. punkta pirmais teikums).
               
            
                  2.
               
               
                  Lūdzu, sniedziet detalizētu informāciju par būtiskiem energoefektivitātes paaugstināšanas pasākumiem pasažieru un kravas transportā nolūkā sasniegt valsts energoefektivitātes mērķus, kas minēti 3. panta 1. punktā (EED 24. panta 2. punkts, XIV pielikuma 2.2. punkta pirmais teikums).
               
            
                  3.
               
               
                  Lūdzu, sniedziet detalizētu informāciju par citiem nozīmīgiem enerģijas galapatēriņa efektivitātes pasākumiem, kuri veicina valsts energoefektivitātes mērķu sasniegšanu, par kuriem nav ziņots citviet valsts energoefektivitātes rīcības plānā (EED 24. panta 2. punkts, XIV pielikuma 2.2. punkta pirmais teikums).
               
            3.5.   Efektīvas apsildes un dzesēšanas veicināšana
      
      3.5.1.   Visaptverošs novērtējums (EED 14. pants)
      
      
                  1.
               
               
                  Otrajā un nākamajos valsts energoefektivitātes rīcības plānos, lūdzu, sniedziet progresa novērtējumu par sasniegto, izmantojot visaptverošu augstas efektivitātes koģenerācijas un efektīvas centralizētās siltumapgādes un dzesēšanas potenciāla novērtējumu, kā minēts 14. panta 1. punktā (EDD 14. panta 1. punkts, XIV pielikuma 2.3.4. punkts).
               
            
                  2.
               
               
                  Lūdzu, raksturojiet procedūras un metodoloģiju, ko izmanto izmaksu un ieguvumu analīzei, lai nodrošinātu atbilstību EED IX pielikuma kritērijiem (EED 14. panta 3. punkts, IX pielikuma 1. punkta pēdējā daļa, XIV pielikuma 2.2. punkta pirmais teikums).
               
            3.5.2.   Citi pasākumi apsildīšanas un dzesēšanas efektivitātes veicināšanai (EED 14. pants)
      
      Lūdzu, raksturojiet valsts, reģionālā un vietējā līmeņa pasākumus, stratēģiju un politiku, ietverot programmas un plānus, kuri vērsti uz augstas efektivitātes koģenerācijas, efektīvas centralizētās siltumapgādes un dzesēšanas, citu efektīvu siltumapgādes un dzesēšanas sistēmu, kā arī neizmantotā siltuma pārpalikuma un atjaunojamo energoresursu potenciāla izmantošanu (EED 14. panta 2. un 4. punkts, XIV pielikuma 2.2. punkta pirmais teikums).
      3.6.   Enerģijas pārveide, pārvade, sadale un pieprasījuma reakcija
      
      3.6.1.   Tīkla tarifu energoefektivitātes kritēriji un regulēšana (EED 15. pants)
      
      
                  1.
               
               
                  Lūdzu, aprakstiet ieviestos un plānotos pasākumus, ar ko nodrošinātu, ka tiek atcelti tarifos iestrādātie stimuli, kas negatīvi ietekmē elektrības ražošanas, pārvades, sadales un piegādes kopējo efektivitāti vai kas varētu kavēt pieprasījuma reakcijas dalību balansēšanas tirgos un papildpakalpojumu iepirkumos (EED 15. panta 4. punkts, XIV pielikuma 2.2. punkta pirmais teikums).
               
            
                  2.
               
               
                  Lūdzu, aprakstiet ieviestos un plānotos pasākumus, ar ko stimulētu tīklu operatorus uzlabot infrastruktūras plānojuma un darbības efektivitāti (EED 15. panta 4. punkts, XIV pielikuma 2.2. punkta pirmais teikums).
               
            
                  3.
               
               
                  Lūdzu, aprakstiet ieviestos un plānotos pasākumus, ar ko nodrošinātu to, ka tarifi ļauj piegādātājiem uzlabot patērētāju līdzdalību sistēmas efektivitātē, tostarp pieprasījuma reakciju (EED 15. panta 4. punkts, XIV pielikuma 2.2. punkta pirmais teikums).
               
            3.6.2.   Pieprasījuma reakcijas atvieglināšana un veicināšana (EED 15. pants)
      
      Lūdzu, sniedziet informāciju par citiem ieviestajiem un plānotajiem pasākumiem, kas sekmētu un attīstītu pieprasījuma reakciju, tostarp par tiem, kas pievēršas tarifiem, lai atbalstītu dinamisku cenu veidošanos (EED XI pielikuma 3. punkts, XIV pielikuma 2.3.6. punkts).
      3.6.3.   Energoefektivitāte tīkla plānojumā un regulēšanā (EEK 15. pants)
      
      Lūdzu, ziņojiet par sasniegtajiem rezultātiem, kas gūti, izvērtējot valsts gāzes un elektroenerģijas infrastruktūras energoefektivitātes potenciālu, kā arī par ieviestajiem un plānotajiem pasākumiem un ieguldījumiem, lai infrastruktūrā ieviestu rentablus energoefektivitātes uzlabojumus, un to ieviešanas termiņiem (EED 15. panta 2. punkts, XIV pielikuma 2.3.5. punkts).
      
         (1)  OV L 114, 27.4.2006., 64. lpp.
      
         (2)  OV L 153, 18.6.2010., 13. lpp.